Feliks Oorn

Feliks Oorn (2. oktoober 1924 Tallinn – 23. märts 2004) oli eesti energeetik ja Eesti NSV teeneline õpetaja.

 Elulugu 

Feliks Oorn õppis Tallinna 17. algkoolis (1932–1938), Tallinna 2. Keskkoolis (1938–1941), Tallinna Elektromehaanika Tehnikumis (1941–1945) tugevvoolu tehnika erialal. Kõrgkooli astumiseks vajaliku keskharidust tõendava lõputunnistuse sai Tallinna 9. Keskkoolist 1945. aastal. Seejärel õppis Tallinna Polütehnilises Instituudis (1945–1951) elektrijaamade, võrkude ja süsteemide erialal. Täiendas end Moskva Autoteede Instituudis (1977) ning TPI elektriajamite ja tööstusseadmete automatiseerimise kateedris (1988).

Töötas Tallinna Elektromehaanika Tehnikumis õpetajana (septembrist 1950) ja energeetikaosakonna juhatajana (septembrist 1961).Felix Oorn 1964–1986 energeetika osakonna juhataja

Felix Oorn õpetas energeetika eriala aineid (1949–1990).Felix Oorn energeetika eriained 1949–1990 

30. jaanuarist 1985 oli vabariikliku tähtsusega personaalpensionär. 

 Tunnustus 
 1966 – Eesti NSV teeneline õpetaja
 1970 – medal "Suurepärane töö"
 1977 – NSV Liidu Kõrgema ja Keskerihariduse ministeeriumi medal "1976. aasta sotsialistliku võistluse võitja"
 1984 – Tööveterani medal

 Liikmesus 
 Alates 1987 – Aianduse ja Mesinduse Seltsi liige
 Alates 1971 – Vetelpäästeühingu liige
 Alates 1975 – ühingu AUTOM Tallinna Linnanõukogu liige
 Alates 1975 – Kalastajate Seltsi liige
 Alates 1981 – üleliidulise ühingu Teadus liige

 Õpikud 
 Alajaamad. Koostanud Jakubovitš J., Nero E., Oorn F., 1967 Tallinn
 Tööstusettevõtete elektrivarustuse ülesannete kogu. Koostanud Jakubovitš J., Nero E., Oorn F., 1969 Tallinn
 Elektrimaterjalid. Nikolai Drozdov, Nikolai Nikulin, tõlkija Feliks Oorn, 1968 Tallinn

Isiklikku
Tema isa Eduard-Aleksander Oorn oli kondiiter ja ema Alvine Oorn (sünd. Maripuu) töötas tekstiili alal.

Harrastas purjetamist, ta oli õppinud nii purjelaeva- (1979; kuni purjega 12 m2) kui ka väikelaevajuhiks (1984).

 Viited 

Kategooria:Eesti energeetikud
Kategooria:Eesti NSV teenelised õpetajad
Kategooria:Pärnamäe kalmistule maetud
Kategooria:Sündinud 1924
Kategooria:Surnud 2004